Investițiile în sănătate reprezintă o prioritate pentru Consiliul Județean Maramureș. Spitalul Județean de Urgență Baia Mare cunoaște deja transformări semnificative, iar în curând va începe construcția unui nou bloc operator și a unui laborator de analize medicale de ultimă generație, eliminând riscurile de manipulare umană. Proiectul include și o parcare subterană și un heliport, consolidând infrastructura medicală. Cu montarea de panouri fotovoltaice, se promovează sustenabilitatea în cadrul acestui centru medical, iar ambulatoriul de specialitate se va bucura de dotări noi în valoare de peste 6 milioane de euro, beneficiind de peste 125.000 de pacienți anual.
Unitatea de Primire Urgențe (UPU) se pregătește pentru o extindere vitală, adăugând 100 de metri pătrați pentru a minimiza timpul de așteptare. Investiția în fluide medicale, cu o valoare de 3 milioane de euro din fonduri europene, confirmă angajamentul pentru calitatea serviciilor medicale în cea mai importantă unitate medicală din județ. De asemenea, Spitalul de Boli Infecțioase și Psihiatrie Baia Mare se află într-un proces de modernizare. Prin construcția unui corp de clădire nou, care va găzdui ambulatoriul spitalului, și dezvoltarea de servicii medicale, se răspunde nevoilor în continuă schimbare ale comunității.
„Pe parcursul celor 3 ani și jumătate de administrație liberală în Maramureș au fost demarate o serie de proiecte importante, care au dezvoltat și modernizat infrastructura de sănătate în cele două spitale pe care Consiliul Județean Maramureș le are în subordine. Sănătatea fiecăruia dintre noi este cel mai de preț lucru, iar noi, ca reprezentanți ai administrației publice, trebuie să facem toate eforturile pentru ca maramureșenii să aibă acces la servicii medicale de calitate, în spitale moderne”, a declarat Gabriel Ștețco, administrator public al Județului și candidatul PNL la funcția de președinte al Consiliului Județean Maramureș.
Printre cele mai importante proiecte în sănătate, demarate de actuala conducere a Consiliului Județean Maramureș:
• Reabilitare și modernizare Unitate Primiri Urgențe la Spitalul Județean de urgență
Valoare: 776.000 de euro
Finalizat
• Realizare Secție Terapie intensivă la Spitalul de Boli Infecțioase
Valoare: 2 milioane de euro
Finalizat
• Modernizăm și dotăm ambulatoriul integrat al Spitalului Județean de Urgență ,,Dr. Constantin Opriș Baia Mare”
Valoare: 3,3 milioane de euro
Finalizăm proiectul în luna iulie 2024
• Realizare Bloc Operator și Unitate de Primire Urgențe noi la Spitalul Județean de Urgență „Dr. Constantin Opriș Baia Mare”
Valoare: 91 milioane de euro
Finalizăm proiectul în 2028
• Case de tip familial, în valoare totală de 38 de milioane de lei, destinate persoanelor care au nevoie de îngrijire specială
Finalizăm proiectul în noiembrie 2024
• Extinderea și dotarea ambulatoriului integrat al Spitalului de Boli Infecțioase și Psihiatrie Baia Mare
Valoare: 3,6 milioane de euro
Finalizăm proiectul în luna noiembrie 2024
• Dotarea și renovarea Cabinetului de Planificare Familială din cadrul Spitalului Județean de Urgență „Dr. Constantin Opriș Baia Mare”
Valoare: 143.600 de euro
Finalizăm proiectul în vara 2024
• Dotarea compartimentului de Terapie Intensivă Neonatală din cadrul Spitalului Județean de Urgență „Dr. Constantin Opriș Baia Mare” cu aparatură medicală de înaltă performanță
Valoare: 1 milion de euro
Finalizăm proiectul în septembrie 2024
• Centrul Althera – un proiect unic în România Centrul Althera este parte a proiectului transfrontalier “Terapii alternative în Maramureș și Ivano-Frankivsk”, pe care Consiliul Județean Maramureș l-a realizat cu finanțare prin Programul Operațional Comun România – Ucraina. Investiția se ridică la 3,35 milioane euro, sumă din care se realizează și reabilitarea secției de terapii alternative de la Spitalul pentru copii din Ivano-Frankivsk.
Centrul este dotat și amenajat la cele mai înalte standarde pentru a oferi copiilor un cadru cât mai prietenos, potrivit nevoilor specifice ale celor cu dizabilități. Althera funcționează în subordinea secției pentru sănătate mintală a Spitalului Județean de Urgență “Dr. Constantin Opriș” Baia Mare. Aici există personal medical specializat pe psihologie, kinetoterapie și psihiatrie pediatrică, atât de necesar în terapiile copiilor cu nevoi speciale. Copiii au parte aici inclusiv de terapie cu animale, care s-a dovedit a fi una dintre cele mai bune abordări în susținerea și dezvoltarea copiilor și tinerilor cu dizabilități.
Un alt proiect important realizat de echipa liberală este deschiderea unei extensii în Baia Mare a Universității de Medicină și Farmacie ”Iuliu Hațieganu” Cluj-Napoca. Astfel, tinerii care vor să urmeze o carieră în domeniul asistenței medicale nu mai sunt nevoiți să plece în Cluj-Napoca, Oradea sau alte orașe la studii. Succesul acestui proiect a fost confirmat de numărul mare de studenți care s-au înscris la examenul de admitere, organizat în septembrie 2023, pentru anul universitar 2023-2024.
„Maramureșenii au nevoie de fapte concrete, s-au săturat să aștepte și să fie mințiți. Noi, echipa PNL, am realizat în 3 ani și jumătate, ceea ce alții nu au fost în stare să realizeze timp 30 de ani. Proiecte reale, finalizate deja sau aflate în execuție, bani aduși în Maramureș, dovadă fiind cele 600 de milioane de euro din contractele de finanțare deja semnate și portofoliul care cuprinde peste 70 de investiții pentru Maramureș. Asta înseamnă administrație liberală, fapte și grijă pentru oameni”, a afirmat Gabriel Ștețco.
Comandat de PNL Filiala Maramureș, Executat de: IUNAS COMMUNICATION SRL, Tipărit de: SC Graiul Maramureşului SRL, Cod AEP: 21240015